Mar 22,2016
ఏప్రిల్‌లో భారత మార్కెట్లోకి కొత్త ఐఫోన్‌ ఎస్‌ఈ
       క్యాలీఫోర్నియా: యాపిల్‌ సంస్థ సోమవారం కొత్త 'ఐఫోన్‌ ఎస్‌ఈ' మార్కెట్లోకి ఆవిష్కరించింది. పాత ఐఫోన్‌ 5ఎస్‌ను ఆధునికీకరిస్తూ యాపిల్‌ కొత్త ఫోన్‌ను మార్కెట్లోకి విడుదల చేసింది. ఈ 16 జీబీ వర్షన్‌ స్మార్ట్‌ఫోన్‌ ధరను కంపెనీ 399 డాలర్లుగా నిర్ణయించింది. 64 జీబీ మోడల్‌ ఫోన్‌ 499 డాలర్లకు లభించనుంది. 64 బిట్‌ ఏ9 చిప్‌సెట్‌తో పాటు 12ఎంపీ ఐసైట్‌ కెమేరా ఫోకస్‌ ఫిక్సెల్‌, రెటీనా ఫ్లాష్‌తో ఆపటు 4కె వీడియో రికార్డింగ్‌ దీని ప్రత్యేకతలు. అయితే ప్రపంచ వ్యాప్తంగా ఈ ఫోన్‌ను అందుబాటులోకి వచ్చినప్పటికీ భారత మార్కెట్లోకి ఇది అందుబాటులోకి వచ్చేందుకు ఏప్రిల్‌ వరకు ఆగాల్సిందేనట. దీని ధరను కంపెనీ రూ.30,000 నుంచి రూ.35,000 మధ్య నిర్ణయించే అవకాశం ఉన్నట్లు మార్కెట్‌ వర్గాలు చెబుతున్నాయి. దీనితో పాటు సరికొత్త యాపిల్‌ వాచ్‌, ఐప్యాడ్‌ ప్రో, ఐఓస్‌9.30ను కంపెనీ మార్కెట్‌లోకి తీసుకు వచ్చింది.
మీ స్నేహితులకు రికమెండ్ చెయ్యండి